
Projektas


LIETUVOS RESPUBLIKOS
MELIORACIJOS ĮSTATYMO NR. I-323
4, 7 IR 8 STRAIPSNIŲ PAKEITIMO ĮSTATYMAS

2019 m.             d. Nr. 
Vilnius

1 straipsnis. 4 straipsnio pakeitimas
1. Pakeisti 4 straipsnio 1 punktą ir jį išdėstyti taip:
„1) nemokamai gauti informaciją iš valstybės ir savivaldybių institucijų apie melioracijos priemonių, finansuojamų valstybės lėšomis, įgyvendinimą, taip pat informaciją ir techninius dokumentus apie jų žemėje esančius melioracijos statinius;“.
2. Pakeisti 4 straipsnio 2 punktą ir jį išdėstyti taip:
„2) dalyvauti valstybės ir savivaldybių institucijose svarstant melioracijos priemones ir projektus, susijusius su jų interesais;“.

2 straipsnis. 7 straipsnio pakeitimas
Pakeisti 7 straipsnio 1 dalį ir ją išdėstyti taip:
„1. Žemės ūkio ministerija rengia Vyriausybės tvirtinamas nacionalines plėtros programas, kuriose planuojamos melioracijos priemonės, organizuoja, koordinuoja ir kontroliuoja  šių priemonių įgyvendinimą, nustato melioracijos prioritetus, koordinuoja melioracijos darbų ir melioracijos statinių naudojimo valstybinę priežiūrą, melioruotos žemės ir melioracijos statinių apskaitos tvarkymą bei valstybei nuosavybės teise priklausančius melioracijos statinius patikėjimo teise valdančių institucijų veiklą šioje srityje, kartu su Aplinkos ministerija, kuriai pagal Statybos įstatymą pavesta rengti statybos techninius reglamentus, rengia melioracijos statinių projektavimo, statybos, statinio pripažinimo tinkamu naudoti normatyvinius dokumentus ir juos tvirtina, nustato melioracijos statinių techninių dokumentų pateikimo melioruotos žemės savininkams ar kitiems naudotojams tvarką.”.

3 straipsnis. 8 straipsnio pakeitimas
Pakeisti 8 straipsnio 2 dalį ir ją išdėstyti taip:
„2. Melioracijos statinių projektų, įgyvendinančių nacionalinių plėtros programų priemones, ekspertizė privaloma.“.

4 straipsnis. Įstatymo įsigaliojimas
Šis įstatymas įsigalioja 2021 m. sausio 1 d.

Skelbiu šį Lietuvos Respublikos Seimo priimtą įstatymą.

Respublikos Prezidentas






